# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Rheoliadau Amaethyddiaeth (Taliadau) (Diwygiadau etc.) (Ymadael â’r UE)** |
| **DYDDIAD** | **07 October 2020** |
| **GAN** | **Rebecca Evans AS, Y Gweinidog Cyllid a’r Trefnydd** |

Mae Rheoliadau 2020 yn diwygio'r ddeddfwriaeth a ganlyn sy'n gymwys i Gymru:

Deddfwriaeth yr UE

* Rheoliad Gweithredu gan y Comisiwn (EU) Rhif 543/2011 sy'n pennu rheolau manwl ar gyfer cymhwyso Rheoliad y Cyngor (EC) Rhif 1234/2007 mewn perthynas â’r sector ffrwythau a llysiau a'r sector ffrwythau a llysiau wedi'u prosesu;
* Rheoliad Dirprwyedig y Comisiwn (EU) 2017/891 dyddiedig 13 Mawrth 2017 sy'n ategu Rheoliad (EU) Rhif 1308/2013 Senedd Ewrop a'r Cyngor o ran y sector ffrwythau a llysiau a’r sector ffrwythau a llysiau wedi'u prosesu ac sy'n ategu Rheoliad (EU) Rhif 1306/2013 Senedd Ewrop a'r Cyngor mewn perthynas â’r cosbau i'w cymhwyso yn y sectorau hynny;
* Rheoliad Gweithredu gan y Comisiwn (EU) Rhif 2017/892 dyddiedig 13 Mawrth 2017 sy'n pennu rheolau ar gyfer cymhwyso Rheoliad y Cyngor (EU) Rhif 1308/2013 Senedd Ewrop a'r Cyngor mewn perthynas â’r sector ffrwythau a llysiau a’r sector ffrwythau a llysiau wedi'u prosesu;
* Rheoliad Gweithredu gan y Comisiwn (EU) Rhif 2017/1185 sy'n pennu rheolau ar gyfer cymhwyso Rheoliad (EU) Rhif 1308/2013 a (EU) Rhif 1308/2013 Senedd Ewrop a'r Cyngor ynghylch hysbysu'r Comisiwn am wybodaeth a dogfennau.

Deddfwriaeth ddomestig

* Rheoliadau'r Polisi Amaethyddol Cyffredin (Cyllido, Rheoli a Monitro) (Diwygiadau Amrywiol) (Ymadael â'r UE) 2019 (O.S. 2019/763);
* Rheoliadau'r Polisi Amaethyddol Cyffredin (Cyllido, Rheoli a Monitro) (Darpariaethau Atodol) (Diwygiadau Amrywiol) (Ymadael â'r UE) 2019 (O.S. 2019/765);
* Rheoliadau Amaethyddiaeth (Swyddogaethau Deddfwriaethol) (Ymadael â’r UE) 2019 (O.S. 2019/748);
* Y Polisi Amaethyddol Cyffredin a'r Bwrdd Datblygu Amaethyddiaeth a Garddwriaeth (Diwygio etc.) (Ymadael â’r UE) 2019 (O.S. 2019/733);
* Rheoliadau Datblygu Gwledig (Diwygio) (Ymadael â'r UE) 2019 (O.S. 2019/764);
* Rheoliadau Datblygu Gwledig (Rheolau a Phenderfyniadau) (Diwygio) (Ymadael â’r UE) 2019 (O.S. 2019/770);
* Rheoliadau’r Cronfeydd Strwythurol a Buddsoddi Ewropeaidd (Darpariaethau Cyffredin) (Diwygio etc.) (Ymadael â'r UE) 2019 (O.S. 2019/785);
* Rheoliadau Cynlluniau Taliadau Mesurau’r Farchnad (Diwygio) (Ymadael â’r UE) 2019. (O.S. 2019/823);
* Rheoliadau Amaethyddiaeth (Swyddogaethau Deddfwriaethol) (Ymadael â'r UE) (Rhif. 2) 2019 (O.S. 2019/831);
* Rheoliadau Amaethyddiaeth (Diwygiadau Amrywiol) (Ymadael â’r UE) 2019 (O.S. 2019/1402);
* Rheoliadau Cyd-drefniadaeth ar gyfer y Marchnadoedd mewn Cynhyrchion Amaethyddol a'r Polisi Amaethyddol Cyffredin (Diwygiadau Amrywiol etc.) (Ymadael â’r UE) (Rhif 2) 2019 (O.S. 2019/1422); a
* Rheoliadau'r Polisi Amaethyddol Cyffredin a Chyd-drefniadaeth ar gyfer y Marchnadoedd mewn Cynhyrchion Amaethyddol (Diwygiadau Amrywiol) (Ymadael â’r UE) 2019 (O.S. 2019/1405)

Mae'r Rheoliadau hyn a wnaed yn 2020 yn dirymu'r ddeddfwriaeth ddomestig a ganlyn:

* Rheoliadau’r Polisi Amaethyddol Cyffredin (Taliadau Uniongyrchol i Ffermwyr) (Diwygio) (Ymadael â’r UE) 2019 (O.S. 2019/207);
* Rheoliadau’r Polisi Amaethyddol Cyffredin (Rheolau ar gyfer Taliadau Uniongyrchol) (Diwygio) (Ymadael â’r UE) 2019 (O.S. 2019/208);
* Rheoliad 2 o Reoliadau’r Polisi Amaethyddol Cyffredin a Mesurau'r Farchnad (Diwygiadau Amrywiol) (Ymadael â’r UE) 2019(O.S. 2019/812);
* Rhan 4 o Reoliadau Bwyd a Ffermio (Diwygio) (Ymadael â'r UE) 2019 (O.S. 2019/759).

**Unrhyw effaith y gall yr OS ei chael ar gymhwysedd deddfwriaethol y Senedd a/neu ar gymhwysedd gweithredol Gweinidogion Cymru**

Mae gan effaith y swyddogaethau cydamserol a chyd-swyddogaethau a geir yn yr offeryn statudol hwn botensial i gynnwys y gofynion cydsyniad yn Atodlen 7B i Ddeddf Llywodraeth Cymru ac felly gallant gyfyngu o bosibl ar gymhwysedd y Senedd yn y dyfodol.  Fodd bynnag, rydym yn cynnal trafodaethau gyda Swyddfa Ysgrifennydd Gwladol Cymru mewn perthynas â Gorchymyn a.109 i ddiwygio Atodlen 7B er mwyn negyddu'r cyfyngiad posibl ar gymhwysedd y Senedd yn y dyfodol.

**Diben y diwygiadau**

Mae Deddf yr Undeb Ewropeaidd (Ymadael) 2018 ("y Ddeddf Ymadael") yn trosi ac yn cadw cyfraith yr UE yn gyfraith ddomestig ("cyfraith yr UE a ddargedwir") ar ddiwedd y cyfnod pontio ar ôl i'r DU ymadael â’r UE.

Mewn perthynas â Thaliadau Uniongyrchol, mae Rheoliadau 2020 yn gwneud newidiadau i egluro sefyllfa Rheoliadau UE penodedig a ymgorfforwyd mewn cyfraith ddomestig o'r diwrnod ymadael i'r graddau y maent yn ymwneud â thaliadau uniongyrchol ac a ymgorfforir yn effeithiol o ddiwedd y cyfnod pontio ("diwrnod cwblhau’r cyfnod gweithredu") at y dibenion sy'n weddill. Mae Rheoliadau 2020 yn diwygio neu'n dirymu nifer o Offerynnau Statudol cynharach sy’n ymwneud ag ymadael â’r UE, i adlewyrchu na fydd yr Offerynnau Statudol hynny'n gymwys mewn perthynas â thaliadau uniongyrchol yn dilyn y Cytundeb Ymadael a Deddf Taliadau Uniongyrchol i Ffermwyr (Parhad Deddfwriaethol) 2020 a rheoliadau a wneir oddi tani.

Mewn perthynas â Datblygu Gwledig, mae Rheoliadau 2020 yn diwygio OSau blaenorol yn ymwneud ag ymadael â’r UE, a wnaed cyn llofnodi'r Cytundeb Ymadael. Mae angen diweddaru'r rhain i adlewyrchu'r sefyllfa newydd, ac mae nifer bach o ddiwygiadau'n cael eu gwneud i sicrhau bod y rheolau datblygu gwledig yn parhau i weithredu'n effeithiol ar ddiwedd diwrnod cwblhau’r cyfnod pontio.

Mewn perthynas ag Ymyrraeth Gyhoeddus ("YG") a Chymorth Storio Preifat ("PSA), mae Rheoliadau 2020 yn gwneud diwygiadau i OSau cynharach yn ymwneud ag ymadael â’r UE sy'n gosod y rheolau ar gyfer cynlluniau YG a PSA sydd wedi'u cynnwys yng nghyfundrefn Trefniadaeth Gyffredin y Marchnadoedd Amaethyddol ("CMO”). Bydd y diwygiadau hyn yn sicrhau y gellir rhedeg darpariaethau sy'n ymwneud â phennu prisiau ar gyfer y broses dendro ymyrraeth yn weinyddol, sy'n cyd-fynd â phrosesau domestig a byddant yn caniatáu i awdurdodau perthnasol adlewyrchu'r system bresennol o weinyddu YG a PSA mor agos â phosibl ar ddiwedd y cyfnod pontio, i sicrhau nad yw cynhyrchwyr a gweithredwyr yn profi unrhyw newid yn y ffordd y caiff y cynlluniau eu rhedeg yn union ar ôl diwedd y cyfnod pontio.

Mae Rheoliadau 2020 hefyd yn diwygio cyfraith yr UE a ddargedwir ynghylch grwpiau cynhyrchwyr, sefydliadau cynhyrchwyr, hysbysiadau yn y sectorau ffrwythau a llysiau a phroseswyd, a hysbysiadau o wybodaeth am y farchnad amaethyddol i awdurdodau domestig. Dylid darllen y diwygiadau hyn ar y cyd â Rheoliadau Trefniadaeth Gyffredin y Marchnadoedd mewn Cynhyrchion Amaethyddol (Sefydliadau Cynhyrchwyr a Gwin) (Diwygio etc.) (Ymadael â’r UE) 2020 sydd hefyd yn gwneud cywiriadau gweithredol i Reoliad Dirprwyedig y Comisiwn (EU) Rhif 2017/891 a Rheoliad Gweithredu'r Comisiwn (EU) Rhif 2017/892.

Yn fwy cyffredinol, mae Rheoliadau 2020 yn gwneud nifer bach o fân ddiwygiadau drafftio i ddiweddaru gwallau ac amryfuseddau drafftio a chywiro mewn OSau cynharach yn ymwneud ag ymadael â’r UE, er enghraifft methu croesgyfeiriadau yr oedd angen eu diwygio a chyfeirio at y Bunt yn lle’r Ewro. Yn ogystal, mae Rheoliadau 2020 yn gwneud diwygiadau cyfyngedig i OSau blaenorol yn ymwneud ag ymadael â’r UE er mwyn ystyried Protocol Gogledd Iwerddon, ac i sicrhau bod Asiantaethau Talu'r DU yn gallu parhau i gydymffurfio â rheolau'r UE at ddibenion Erthygl 138 o'r Cytundeb Ymadael.

Mae'r Rheoliadau 2020 a'r Memorandwm Esboniadol cysylltiedig sy'n nodi manylion tarddiad, diben ac effaith y diwygiadau ar gael yma: <https://www.legislation.gov.uk/ukdsi/2020/9780348212747/contents>

**Pam y rhoddwyd cydsyniad**

Rhoddwyd cydsyniad i Lywodraeth y DU wneud y cywiriadau hyn o ran ac ar ran Cymru, am resymau’n ymwneud ag effeithlonrwydd a hwylustod ac er mwyn sicrhau bod y llyfr statud yn gyson ac yn ystyrlon. Mae’r diwygiadau wedi cael eu hystyried yn llawn; ac nid oes unrhyw wahaniaeth o ran polisi. Diben y diwygiadau hyn yw sicrhau bod y llyfr statud yn parhau i weithio ar ôl i’r DU ymadael â’r UE.